آیت الله محقق کابلی کے دفتر کے ذمہ داروں کی قم پولیس کے کمانڈر سے ملاقات

انجمن علمدار کربلا کے اراکین اور آیت الله محقق کابلی کے دفتر کے ذمہ داروں نے شھر قم ایران کے پولیس کے کمانڈر اور دیگر اہل کاروں سے ملاقات و گفتگو کی ۔

خبر کا کوڈ: ۴۴۰۸۷۰

تاریخ: ۲۲ مهر ۲۰۱۹ - ۲۱:۱۴

رسا نیوز ایجنسی کے رپورٹر کی رپورٹ کے مطابق، انجمن علمدار کربلا کے اراکین اور آیت الله محقق کابلی کے دفتر کے ذمہ داروں نے آج سموار کو شھر قم ایران کے پولیس کے کمانڈر اور دیگر اہل کاروں سے ملاقات میں پروگرام سمیت مھاجرین کے مختلف موضوعات و مسائل پر گفتگو و تبادلہ نظر کیا ۔

اس ملاقات میں قم پولیس کے کمانڈر جناب سردار آقاخانی، قم پولیس کے ترجمان اور سماجی شعبہ کے ذمہ دار میجر حاجی زاده اور قم ٹریفک پولیس کے سربراہ علی حسن قیصری موجود تھے ۔

انجمن علمدار کربلا کے جنرل سکریٹری نے اس ملاقات میں مھاجرین کے حوالے سے رھبر معظم انقلاب اسلامی کے بیانات کا حوالہ دیتے ہوئے کہا: اپ نے ہمیشہ مھاجرین کے احترام و اکرام کی تاکید کی ہے کہ جسے ہم نے آیت الله محقق کابلی کی تشییع جنازہ میں بخوبی احساس کیا اور نزدیک سے دیکھا ۔

انہوں نے آیت الله محقق کابلی کے انتقال پر رھبر معظم انقلاب اسلامی کی جانب سے منعقد ہونے والی مجلس ترحیم اور اس میں مراجع تقلید عظام اور ملک کی اہم شخصیتوں کی شرکت پر ان کا خصوصی شکریہ ادا کیا اور کہا: ہم مھاجرین اپنی امنیت اور اسائش اپ کی عنایتوں کے مرھون منت ہیں کہ جو بغیر کسی امید اور توقع کے صبح و شب اپنی ذمہ داریوں کی ادائیگی میں مصروف ہیں ۔

انجمن علمدار کربلا کے جنرل سکریٹری نے مزید کہا: ایران اور افغانستان کا مشترکہ دشمن کافی عرصہ سے دونوں ممالک اور ملتوں کے دوستانہ تعلقات کو خراب کرنے میں کوشاں ہیں مگر ملک کے ذمہ داروں کے مناسب تدبیریں اسے اپنے مقصد میں ناکامی سے روبرو کردے گی ۔

قم پولیس کے کمانڈر جناب سردار آقاخانی نے بھی اس ملاقات میں مھاجرین کے مسائل و مشکلات کو بغور سننے کے بعد ان کی مشکلات کے حل کا وعدہ کیا ۔ /۹۸۸/ ن